Chiqui

Óscar Castellano Zamora , máis coñecido como Chiqui, nado en Mérida o 7 de outubro de 1997, é un futbolista estremeño que xoga na posición de extremo. O seu equipo actual é a Asociación Deportiva Mérida da Primeira Federación.

 Traxectoria
Fillo de pais estremeños, con 2 anos trasladouse a vivir a Menorca, onde comezou a súa traxectoria deportiva no Atlético Villacarlos. En 2009 ingresou nas categorías inferiores do RCD Mallorca. Con 13 anos mudouse a Salceda de Caselas e foi fichado pola Unión Deportiva Santa Mariña, onde foi compañeiro de Brais Méndez. Concluída a súa formación, na tempada 2015/16 realizou o seu debut sénior co primeiro equipo.

No ano 2016 fichou polo Erizana Club de Fútbol. Durante a tempada 2017/18 xogou no Club Deportivo Choco. O 21 de xuño de 2018 pasou a formar parte do Arousa, tamén na Terceira División. O 18 de xullo de 2019 asinou un novo contrato co Club Deportivo Lugo e foi asignado inicialmente ao Polvorín Fútbol Club. O debut profesional de Chiqui tivo lugar o 8 de decembro de 2019, cando foi substituto de Tete Morente nun partido da Segunda División contra o Girona.

O 17 de setembro de 2020 anunciouse a cesión de Chiqui ao Marino de Luanco da Segunda División B. En xullo de 2021 fichou polo Coruxo Fútbol Club. Tras dúas tempadas no conxunto vigués, no verán de 2023 asinou polo Pontevedra Club de Fútbol. En xuño de 2025 foi anunciado como novo xogador do Mérida da Primeira Federación.

 Notas 

 Véxase tamén 
 Ligazóns externas 
 Chiqui en LaPreferente.com

Categoría:Nados en 1997
Categoría:Nados en Mérida
Categoría:Futbolistas de Estremadura
Categoría:Centrocampistas de fútbol
Categoría:Xogadores do CD Choco
Categoría:Xogadores do Arosa SC
Categoría:Xogadores do CD Lugo B
Categoría:Xogadores do CD Lugo
Categoría:Xogadores do Marino de Luanco
Categoría:Xogadores do Coruxo FC
Categoría:Xogadores do Pontevedra CF
Categoría:Xogadores do Mérida AD